Il-fatti li ġraw dan l-aħħar u li reġgħu wasslulna ġewwa djarna ismijiet li ftit aħna midħla tagħhom, bħal Ukrajna, Krimea u Russja ġegħluni niftakar mhux biss f din il-parti tad-dinja imma wkoll f' xi avvenimenti oħra. Ftakart fil-gwerra tal-Krimea u f' xi ħaġa li ġrat l-ewwel darba f'din il-gwerra u li llum nistennewha li ssir kull meta sfortunatament tfaqqa xi gwerra. Gwerra tal-Krimea Il-gwerra tal-Orjent, jew kif nafuha aħjar, tal-Krimea bdiet fl-1853 bejn l-Imperu Russu taz-Zar Nikola I u l-Imperu Ottoman, Franza, ir-Renju Unit u r-Renju ta' Sardenja. Kollox beda meta Franza u r-Russja ma qablux dwar min kellu jieħu ħsieb il-postijiet sagri tal-Insara li kienu jinstabu fit-teritorju tal-Imperu Ottoman, li kien diġa beda riesaq ġmielu lejn it-tmiem. Meta l-imperu Tork qabel ma' dak li riedet Franza, ir-Russja attakkat lit-Turkija. Iz-Zar qatt ma basar li t-Torok kienu sejrin jidħlu fi gwerra minħabba raġunijiet mhux iżlamiċi, imma l-fatti kienu mod ieħor milli ħaseb iz-Zar. Franza għenet lit-Torok imma dan ma kienx biżżejjed. Il-Gran Brittanja daħlet f' din il-gwerra minħabba l-biża' li r-Russja tesaq lejn il-Mediterran għalhekk ingħaqdet ma' Franza. Aktar tard daħal fil-gwerra ir-Renju ta' Sardenja. Il-gwerra intemmet fl-1856. ta' Londra l-aktar gazzetta influwenti fl-Ingilterra bla dubju ta' xejn minn dejjem kienet it- . Din bdiet toħroġ fl-1785 bl-isem ta' imma tliet snin wara biddlet isimha għal . Il-livell tal-gazzetta minn dejjem kien wieħed għoli u l-importanza ewlenija kienet l-informazzjoni malajr lill-qarrejja. Fil-gwerra tal-Krimea li qegħdin isemmu din il-gazzetta kisbet id-dritt li ħaddiem minn tagħha jmur mas-suldati Ingliżi fuq il-kamp tal-battalja biex ikun jista' jirraporta dak li jkun qiegħed iseħħ. Illum ma naraw xejn stramb f' din l-affari imma sal-1853 l-ebda ġurnalist ieħor, la Inġliż u lanqas mhux, qatt ma kien mar jirrapporta x' kien qiegħed jiġri fit-taqbid tal-eserċti tal-pajjiż. l-Irlandiż William Howard Russell beda jaħdem mat-Times ta' Londra fl-1844, meta kellu 24 sena. Kien żagħżugħ ħafif u mimli enerġija. Kien jiġri madwar il-belt ta' Londra sabiex jiġbor l-aħbarijiet interessanti li jkunu seħħew. Id-diriġenti tal-gazzetta intebħu bil-ħila ta' dan Russell u meta ġiet ix-xoqqa f'moxtha bagħtuh mas-suldati fil-Krimea. Bħalma kienet minn dejjem il-politika ta' dan il-ġurnal Ingliż, l-imparzjalità u l-indipendenza jiġu l-ewwel. Minkejja li Russell kien mar il-Krimea mal-eżerċitu Brittaniku qatt ma ħasibha darbtejn biex jikkritika lill-Ġenerali xjuħ li kienu jmexxu l-gwerra mingħajr ma kellhom tagħrif sewwa fuq it-teknika tal-gwerra għal dak iż-żmien modern. L-għan tiegħu ma kienx li juri kemm hu b saħħtu l-Imperu Ingliż imma li jwassal eżatt x' qed jiġri. L-artikli tiegħu ma tantx ġibdu simpatija tas-suldati Ingliżi u spiss kien isib ruħu maqlugħ il barra mill-gruppi tagħhom. Kien ikollu jiekol waħdu għax ħadd ma kien ikun iridu ħdejh bil-biża li dan il-ġurnalist joħodlu xi tagħrif minn moħħu u jġibu fl-inkwiet. Ħadd ma kien iridu fit-tinda miegħu u għalhekk kellu jagħmel kwazi sentejn jorqod u jgħix f' tinda għalih waħdu. Minkejja kollox Russel jibqa' msemmi bħala l-ewwel korrispondent tal-gwerra. Illum lanqas biss noħolmu li ġurnalist fil-gwerra jrid jgħix mas-suldati. Kienu l-fatti li seħħew dan l-aħħar li fakkruniu f' dan il-bniedem li forsi mhux magħruf wisq ma min mhux midħla tal-istorja tal-ġurnaliżmu, imma inti li qiegħed taqra, bil-ġurnal f'idejk xieraq li tkun taf b'dan il-bniedem li ta' sehmu għall-progress tal-ġurnaliżmu fid-dinja. Dan l-artiklu deher f' In-Nazzjon 5 ta' April 2014
Russell fil-Krimea